CELEX: 32005D0257
Language: sl
Date: 2005-03-14 00:00:00
Title: 2005/257/: Odločba Sveta z dne 14. marca 2005 o spremembi Odločbe 2000/256/ES, ki dovoljuje Kraljevini Nizozemski uporabo ukrepa o odstopanju od člena 11 Šeste direktive 77/388/EGS o usklajevanju zakonodaje držav članic o prometnih davkih

24.3.2005   
            
            
               SL
            
            
               Uradni list Evropske unije
            
            
               L 78/45
            
         
      ODLOČBA SVETA
   
   z dne 14. marca 2005
   o spremembi Odločbe 2000/256/ES, ki dovoljuje Kraljevini Nizozemski uporabo ukrepa o odstopanju od člena 11 Šeste direktive 77/388/EGS o usklajevanju zakonodaje držav članic o prometnih davkih
   (2005/257/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (1), in zlasti člena 27(1) Direktive,
   ob upoštevanju predloga Komisije,
   ob upoštevanju naslednjega:
   
               (1)
            
            
               Svet je z Odločbo 2000/256/ES (2) dovolil Kraljevini Nizozemski, da z odstopanjem od člena 11(A)(1)(a) Direktive 77/388/EGS vključi v davčno osnovo dobave blaga ali storitev vrednosti zlata, ki ga je uporabil dobavitelj in zagotovil prejemnik, v primeru da je bil prejemnik za dobavo zlata oproščen v skladu s členom 26b Direktive 77/388/EGS.
            
         
               (2)
            
            
               Namen tega odstopanja je bilo izogibanje zlorabi oprostitve za investicijsko zlato in s tem preprečevanje nekaterih vrst izogibanja davkom ali davčnih utaj.
            
         
               (3)
            
            
               S pismom, registriranim v Generalnem sekretariatu Komisije 8. septembra 2004, je nizozemska vlada zaprosila za podaljšanje veljavnosti Odločbe 2000/256/ES, ki je prenehala veljati 31. decembra 2004.
            
         
               (4)
            
            
               V skladu s členom 27(2) Direktive 77/388/EGS je Komisija s pismom z dne 22. novembra 2004 obvestila druge države članice o prošnji Kraljevine Nizozemske. S pismom z dne 24. novembra 2004 je Komisija uradno obvestila Kraljevino Nizozemsko, da ima na voljo vse informacije, potrebne za oceno prošnje.
            
         
               (5)
            
            
               Po mnenju pristojnih nizozemskih organov je bilo odstopanje, odobreno z Odločbo 2000/256/ES, glede doseganja zgoraj navedenih ciljev učinkovito.
            
         
               (6)
            
            
               Odstopanja na podlagi člena 27 Direktive 77/388/EGS, ki preprečujejo izogibanje DDV v povezavi z oprostitvijo za investicijsko zlato, se lahko vključijo v katerega od prihodnjih predlogov direktive o racionalizaciji nekaterih odstopanj iz navedenega člena.
            
         
               (7)
            
            
               Zato je treba veljavnost odstopanja, odobrenega na podlagi Odločbe 2000/256/ES, podaljšati do začetka veljavnosti direktive o racionalizaciji odstopanj na podlagi člena 27 Direktive 77/388/EGS, ki zajema izogibanje plačilu davka na dodano vrednost, v povezavi z oprostitvijo za investicijsko zlato, ali do 31. decembra 2009, pri čemer se upošteva zgodnejši datum.
            
         
               (8)
            
            
               Odstopanje ne bo negativno vplivalo na lastna sredstva Skupnosti od DDV –
            
         SPREJEL NASLEDNJO ODLOČBO:
   Člen 1
   Člen 2 Odločbe 2000/256/ES se nadomesti z naslednjim:
   
      „Člen 2
      Dovoljenje na podlagi člena 1 preneha veljati na dan začetka veljavnosti direktive o racionalizaciji odstopanj na podlagi člena 27 Direktive 77/388/EGS, ki preprečujejo izogibanje plačilu davka na dodano vrednost v povezavi z oprostitvijo za investicijsko zlato, ali 31. decembra 2009, pri čemer se upošteva zgodnejši datum.“
   
   Člen 2
   Ta odločba se uporablja od 1. januarja 2005.
   Člen 3
   Ta odločba je naslovljena na Kraljevino Nizozemsko.
   
      V Bruslju, 14. marca 2005
      
         
            Za Svet
         
         
            Predsednik
         
         F. BODEN
         
      
   
   
      (1)  UL L 145, 13.6.1977, str. 1. Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).
   
      (2)  UL L 79, 30.3.2000, str. 36.